  Майя Бывальцева 19-тӥ гудырикошконэ Можга ёросысь Поршур черкогуртын удмурт егитъёслэн лулчеберетъя «ТЫСЬ!!!» фестивальзы ортчоз. Кызьы ивортӥз муниципал кылдытэтлэн администрациезлэн пресс-службаез, ужрадъёс лулчеберетъя юртын 17 часысен 22 часозь мынозы. Фестивальлэн радлыказ удмурт кылын лыдӟонъёс, мода возьматон но концерт. Ужрадэ 14 аресысен 35 аресозь егитъёс пыриськыны быгато. Лыдӟонъёс: «Ингож» бичетэн тодматон. Егитъёслы сизем «Кенеш» номерен тодматскон; Дарали Лели: верос; Евгений Александров: блогысь чуръёс; Мария Векшина: выль романъёсысь люкет Лариса Дмитриева (Йӧскалык библиотека, Ижкар): выль удмурт книгаосын тодматон Мода: «Mademoiselle Oudmourte» — туала удмурт мода адӟытон; Дарали Лели (Ижкар) — «Гуль, яке лымшор удмурт тропикъёс» коллекция; Надежда Сапожникова (Можга) — туала удмурт дӥсь дизайн; Надежда Касаткина (Игра каргурт, ДДН) — уйпал удмурт мода. Концерт: Dukes — выль альбомен тодматон; Пост-дукес — электрон ӵектос; ДэмДор — удмурт роклэн вуоноез; Вениамин Трофимов (ГынСапег) — удмурт рэп; Павел Александров — Shoner Paul, Liet International ӵошатсконэ пыриськем удмурт кырӟась (Кузон) / туала крезьгур но Татарстанысь бавлы удмуртъёслэн фольклорзы; Мария Гроздова (Можга) — «Элькуновидение» элькун вожвылъяськонлэн финалисткаез; МАЛЫМИ группа — удмурт панк; dj Igi. Тодэ вайытом, удмурт егитъёслэн лулчеберетъя «Тысь» фестивальзы 13-тӥ инвожое Ижкарын туж умоен ортчиз.  Егитъёслэн лулчеберетъя «Тысь!» фестивальзы Ижкарын Тегъёс: Лулчеберет Можга егитъёс Удмуртия удмуртъёс  